న్యూఢిల్లీ, ఫిబ్రవరి 14(ఆంధ్రజ్యోతి): ‘‘అక్రమ మార్గాల ద్వారా సంపద పోగేసుకోవాలనుకునే దురాశపరులు రాజ్యాంగానికి వెన్నుపోటు పొడుస్తున్నారు. సమాజంలో చెలరేగిపోతున్న అవినీతి ఆందోళన కలిగిస్తోంది’’ అని సుప్రీంకోర్టు న్యాయమూర్తి జస్టిస్ అమితవ్ రాయ్ ఆవేదన వ్యక్తం చేశారు. అవినీతిపరుల్లో అపరాధ భావం కూడా కనిపించడంలేదని, శిక్ష పడుతుందనే భయం కానరావటం లేదని తెలిపారు. సమాజంలో ఇలాంటివారిదే పైచేయి అవుతుండటంతో నిజాయితీపరులు దిక్కుతోచని వారవుతున్నారని తెలిపారు. కేన్సర్ మహమ్మారిలా విజృంభిస్తూ, ఆక్టోప్సలాగా పట్టు బిగిస్తున్న అవినీతిని నిర్మూలించేందుకు ప్రతి పౌరుడూ ముందుకు కదలాలని పిలుపునిచ్చారు. స్వీయ నియంత్రణ, నిస్వార్థమైన కట్టుబాట్లతోనే అవినీతికి అడ్డుకట్ట పడుతుందని పేర్కొన్నారు. శశికళ బృందాన్ని దోషులుగా నిర్ధారిస్తూ ప్రత్యేకంగా రాసిన ఏడు పేజీల తీర్పులో... అమితవ్ రాయ్ పలు కీలక వ్యాఖ్యలు చేశారు. అవినీతి అంటురోగం జన జీవనంలో ప్రతి చోటా ప్రబలుతోందన్నారు. ‘‘శిక్ష పడుతుందనే భయం కూడాలేని లెక్కలేనితనం పెరిగిపోతోంది. లాభదాయక ప్రతిఫలాలను ఆశిస్తూ... సామాజిక భావజాలంపై పట్టుసాధిస్తున్నారు. రోజురోజుకూ పెరిగిపోతున్న, ఊపిరాడనివ్వకుండా ప్రాణాలు తీస్తున్న ఈ బహిరంగ అవినీతిని ప్రజా బాహుళ్యం నుంచి తరిమికొట్టేందుకు అన్ని దశల్లో వ్యక్తిగతంగా, సమిష్టిగా జోక్యం చేసుకోవటం అనివార్యం’’ అని జస్టిస్ రాయ్ పేర్కొన్నారు. అవినీతి వ్యతిరేకచట్టం ఆధారంగా న్యాయవిచారణ జరపడం అవసరమన్నారు. ఇలాంటి పరిస్థితుల్లో చట్ట నిబంధనలకు పురోగామి దిశలోనే భాష్యం చెప్పాలని పరోక్షంగా కోర్టులకూ సూచనలు చేశారు. ‘‘ఆధారాల్లో కొరత ఉందనే అసంబద్ధ వాదనలు సరికావు. మనస్సాక్షి ప్రకారం, నైతిక పరిపక్వత, సమతుల్యతతో చట్టాల పవిత్రతను కాపాడాలి. లేదంటే అత్యున్నతమైన న్యాయం అపాయంలో పడుతుంది’’ అన్నారు.
newdhilly, fibravari 14(aandhrajyoti): ‘‘akrama maargaala dwara sampada pogesukovalanukune duraasaparulu raajyaamgaaniki vennupotu podustunnaru. samaajamlo chelaregipotunna avineeti aandolana kaligistondi’’ ani supreenkortu nyaayamuurti justis amitav raay aavedana vyaktam chesaru. avineetiparullo aparadha bhavam kuudaa kanipinchadamledani, shiksha padutundane bhayam kanaravatam ledani telipaaru. samaajamlo ilantivaride paicheyi avutundatamto nijaayitiiparulu dikkutochani vaaravutunnaarani telipaaru. canesar mahammarila vijrumbhistuu, aaktopsalaagaa pattu bigistunna avineetini nirmoolinchenduku prati pouruduu munduku kadalaalani pilupunicchaaru. sweeya niyantrana, niswaarthamaina kattubaatlatone avineetiki addukatta padutundani perkonnaru. sasikala brundaanni doshulugaa nirdhaaristuu pratyekamgaa raasina edu paejeela teerpulo... amitav raay palu keelaka vyaakhyalu chesaru. avineeti anturogam jana jeevanamlo prati chota prabalutondannaru. ‘‘shiksha padutundane bhayam koodaaleni lekkalenitanam perigipotondi. laabhadaayaka pratiphalaalanu aasistuu... saamaajika bhaavajaalampai pattusaadhistunnaaru. rojurojuku perigipotunna, oopiraadanivvakundaa praanaalu teestunna ee bahiranga avineetini praja bahulyam nunchi tarimikottenduku anni dasallo vyaktigatamgaa, samishtigaa jokyam chesukovatam anivaaryam’’ ani justis raay perkonnaru. avineeti vyatirekachattam aadhaaramgaa nyaayavichaarana jarapadam avasaramannaru. ilanti paristhitullo chatta nibandhanalaku purogami disalone bhashyam cheppaalani parokshamgaa kortulakuu suuchanalu chesaru. ‘‘aadhaaraallo korata undane asambaddha vaadanalu sarikavu. manassakshi prakaaram, naitika paripakvata, samatulyatato chattala pavitratanu kapadali. ledante atyunnatamaina nyaayam apaayamlo padutundi’’ annaru.